Document ID: 31997R1570

ΚΑΝΟΝΙΣΜΟΣ (ΕΚ) αριθ. 1570/97 ΤΗΣ ΕΠΙΤΡΟΠΗΣ της 4ης Αυγούστου 1997 για την πώληση, με διαγωνισμό, βοείου κρέατος που κατέχεται από ορισμένους οργανισμούς παρεμβάσεως για να μεταποιηθεί στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 7 παράγραφος 3,
Εκτιμώντας:
ότι η εφαρμογή των μέτρων παρεμβάσεως στον τομέα του βοείου κρέατος δημιουργεί αποθέματα σε πολλά κράτη μέλη 7 ότι, για να αποφευχθεί υπερβολική παράταση της αποθεματοποίησης, πρέπει μέρος των αποθεμάτων να τεθεί προς πώληση με διαγωνισμό με σκοπό να μεταποιηθεί στην Κοινότητα 7
ότι βάσει των υφιστάμενων συνθηκών της αγοράς, είναι αναγκαίο να περιοριστεί ο κατάλογος των επιλέξιμων τελικών προϊόντων, στα προϊόντα τα οποία εκτός από βόειο κρέας περιέχουν και χοίρειο κρέας, υπό τον όρο ότι είναι αισθητά μειωμένη η αναλογία του χοιρείου κρέατος σε σχέση με το βόειο κρέας 7
ότι η πώληση αυτή θα πρέπει να υπάγεται στους κανόνες που καθορίζονται από τους κανονισμούς της Επιτροπής (ΕΟΚ) αριθ. 2173/79 (3), όπως τροποποιήθηκε τελευταία από τον κανονισμό (ΕΚ) αριθ. 2417/95 (4), (ΕΟΚ) αριθ. 3002/92 (5), όπως τροποποιήθηκε τελευταία από τον κανονισμό (ΕΚ) αριθ. 770/96 (6) και (ΕΟΚ) αριθ. 2182/77 (7), όπως τροποποιήθηκε τελευταία από τον κανονισμό (ΕΚ) αριθ. 2417/95, με την επιφύλαξη ορισμένων ειδικών εξαιρέσεων λόγω της ειδικής χρήσης στην οποία υπόκεινται τα εν λόγω προϊόντα 7
ότι, για να εξασφαλισθεί τακτική και ομοιόμορφη διαδικασία διαγωνισμού, πρέπει να ληφθούν μέτρα επιπλέον εκείνων που καθορίσθηκαν στο άρθρο 8 παράγραφος 1 του κανονισμού (ΕΟΚ) αριθ. 2173/79 7 ότι τα μέτρα αυτά πρέπει να τύχουν εφαρμογής το συντομότερο δυνατό 7
ότι πρέπει να προβλεφθούν παρεκκλίσεις από τις διατάξεις του άρθρου 8 παράγραφος 2 στοιχείο β) του κανονισμού (ΕΟΚ) αριθ. 2173/79, λαμβανομένων υπόψη των διοικητικών δυσχερειών που δημιουργεί η εφαρμογή του εδαφίου αυτού στα σχετικά κράτη μέλη 7
ότι στη Δανία, ορισμένες εγκαταστάσεις παραγωγής κρέατος τηρούν ειδικό κτηνιατρικό καθεστώς για εξαγωγές προς ορισμένες τρίτες χώρες 7 ότι οι επιχειρηματίες πρέπει να υποβάλουν ξεχωριστές προσφορές για κρέας που έχει παραχθεί στις εγκαταστάσεις αυτές 7
ότι η επιτροπή διαχείρισης βοείου κρέατος δεν εξέδωσε γνώμη εντός της προθεσμίας που είχε καθορισθεί από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τίθενται προς πώληση με διαγωνισμό:
- περίπου 1 000 τόνοι εμπροσθίων τεταρτημορίων με κόκαλα που κατέχονται από τον γερμανικό οργανισμό παρέμβασης,
- περίπου 500 τόνοι εμπροσθίων τεταρτημορίων με κόκαλα που κατέχονται από τον αυστριακό οργανισμό παρέμβασης,
- περίπου 500 τόνοι εμπροσθίων τεταρτημορίων με κόκαλα που κατέχονται από τον βελγικό οργανισμό παρέμβασης,
- περίπου 500 τόνοι εμπροσθίων τεταρτημορίων με κόκαλα που κατέχονται από τον γαλλικό οργανισμό παρέμβασης,
- περίπου 500 τόνοι εμπροσθίων τεταρτημορίων με κόκαλα που κατέχονται από τον ιταλικό οργανισμό παρέμβασης,
- περίπου 500 τόνοι εμπροσθίων τεταρτημορίων με κόκαλα που κατέχονται από τον ολλανδικό οργανισμό παρέμβασης,
- περίπου 500 τόνοι εμπροσθίων τεταρτημορίων με κόκαλα που κατέχονται από τον ισπανικό οργανισμό παρέμβασης,
- περίπου 100 τόνοι εμπροσθίων τεταρτημορίων με κόκαλα που κατέχονται από τον σουηδικό οργανισμό παρέμβασης,
- περίπου 35 τόνοι εμπροσθίων τεταρτημορίων με κόκαλα που κατέχονται από τον φινλανδικό οργανισμό παρέμβασης,
- περίπου 1 500 τόνοι βοείων κρεάτων χωρίς κόκαλα που κατέχονται από τον ιρλανδικό οργανισμό παρέμβασης,
- περίπου 1 500 τόνοι βοείων κρεάτων χωρίς κόκαλα που κατέχονται από τον δανικό οργανισμό παρέμβασης,
- περίπου 1 500 τόνοι βοείων κρεάτων χωρίς κόκαλα που κατέχονται από τον γαλλικό οργανισμό παρέμβασης,
- περίπου 1 500 τόνοι βοείων κρεάτων χωρίς κόκαλα που κατέχονται από τον οργανισμό παρέμβασης του Ηνωμένου Βασιλείου,
- περίπου 100 τόνοι βοείων κρεάτων χωρίς κόκαλα που κατέχονται από τον ισπανικό οργανισμό παρέμβασης.
Λεπτομερείς πληροφορίες σχετικά με τα βόεια κρέατα χωρίς κόκαλα παρέχονται στο παράρτημα Ι.
2. Με την επιφύλαξη των διατάξεων του παρόντος κανονισμού, τα προϊόντα που αναφέρονται στην παράγραφο 1 πωλούνται σύμφωνα με τις διατάξεις του κανονισμού (ΕΟΚ) αριθ. 2173/79, και ιδίως εκείνες των άρθρων 6 έως 12 των κανονισμών (ΕΟΚ) αριθ. 2182/77 και (ΕΟΚ) αριθ. 3002/92.
Άρθρο 2
1. Η προθεσμία για την υποβολή των προσφορών, που πρέπει να διατυπώνονται σε Ecu, λήγει στις 8 Σεπτεμβρίου 1997, ώρα 12.00.
Οι σχετικοί οργανισμοί παρεμβάσεως καταρτίζουν προκήρυξη διαγωνισμού, αναφέροντας ιδίως:
α) την ποσότητα των βοείων κρεάτων που τίθενται προς πώληση 7
β) την προθεσμία και τον τόπο υποβολής των προσφορών.
2. Για τα εμπρόσθια τεταρτημόρια και για κάθε προϊόν που αναφέρεται στο παράρτημα Ι, οι σχετικοί οργανισμοί παρέμβασης πωλούν κατά προτεραιότητα τα κρέατα των οποίων η διάρκεια αποθεματοποίησης είναι η μεγαλύτερη.
3. Κατά παρέκκλιση από τα άρθρα 6 και 7 του κανονισμού (ΕΟΚ) αριθ. 2173/79, οι διατάξεις και τα παραρτήματα του παρόντος κανονισμού επέχουν θέση γενικής προκηρύξεως διαγωνισμού.
4. Οι πληροφορίες σχετικά με τις ποσότητες και τους τόπους όπου είναι αποθεματοποιημένα τα προϊόντα μπορούν να ληφθούν από τους ενδιαφερόμενους στις διευθύνσεις που αναφέρονται στο παράρτημα ΙΙ του παρόντος κανονισμού. Εξάλλου, οι οργανισμοί παρέμβασης δημοσιεύουν την προκήρυξη που αναφέρεται στην παράγραφο 1, στις έδρες τους και μπορούν να προβούν σε συμπληρωματικές δημοσιεύσεις.
5. Κατά παρέκκλιση από το άρθρο 8 παράγραφος 1 του κανονισμού (ΕΟΚ) αριθ. 2173/79, η προσφορά πρέπει να υποβάλλεται στο σχετικό οργανισμό παρέμβασης εντός κλειστού φακέλου, στον οποίο πρέπει να αναγράφεται η αναφορά στο σχετικό κανονισμό. Ο οργανισμός παρέμβασης δεν πρέπει να ανοίξει τον κλειστό φάκελο πριν από τη λήξη της προθεσμίας υποβολής των προσφορών που αναφέρεται στην παράγραφο 1.
6. Κατά παρέκκλιση από το άρθρο 8 παράγραφος 2 στοιχείο β) του κανονισμού (ΕΟΚ) αριθ. 2173/79, στις προσφορές δεν πρέπει να υπάρχει ένδειξη της ή των ψυκτικών εγκαταστάσεων όπου βρίσκονται τα προϊόντα.
Άρθρο 3
1. Τα κράτη μέλη παρέχουν στην Επιτροπή τις πληροφορίες που αφορούν τις προσφορές που ελήφθησαν το αργότερο την επόμενη ημέρα της προθεσμίας υποβολής των προσφορών.
2. Μετά από εξέταση των προσφορών που λαμβάνονται καθορίζεται ελάχιστη τιμή πωλήσεως για κάθε προϊόν ή δεν δίνεται συνέχεια στο διαγωνισμό.
Άρθρο 4
1. Η προσφορά ισχύει μόνον εφόσον υποβάλλεται από νομικό ή φυσικό πρόσωπο το οποίο από δώδεκα τουλάχιστον μηνών εξασκεί δραστηριότητα σε βιομηχανία μεταποίησης με σκοπό την παρασκευή προϊόντων που περιέχουν χοίρειο κρέας και το οποίο είναι εγγεγραμμένο στο εθνικό μητρώο ΦΠΑ.
2. Κατά παρέκκλιση από το άρθρο 3 παράγραφοι 1 και 2 του κανονισμού (ΕΟΚ) αριθ. 2182/77, η προσφορά πρέπει να συνοδεύεται από:
- έγγραφη ανάληψη υποχρέωσης του αιτούντος που αναφέρει ότι θα μεταποιήσει τα κρέατα στα προϊόντα που καθορίζονται στο άρθρο 5 εντός της προθεσμίας που αναφέρεται στο άρθρο 5 παράγραφος 1 του κανονισμού (ΕΟΚ) αριθ. 2182/77,
- την ακριβή ένδειξη της ή των εγκαταστάσεων που θα μεταποιηθούν τα κρέατα που αγοράστηκαν.
3. Οι αιτούντες που αναφέρονται στην παράγραφο 1 δύνανται να αναθέτουν γραπτώς σε αντιπρόσωπο να παραλάβει για λογαριασμό τους τα προϊόντα που αγοράζουν. Στην περίπτωση αυτή, ο αντιπρόσωπος υποβάλλει τις προσφορές των αγοραστών που αντιπροσωπεύει, καθώς και την έγγραφη εξουσιοδότηση που αναφέρεται ανωτέρω.
4. Οι αγοραστές και οι εντολοδόχοι που αναφέρονται στις προηγούμενες παραγράφους τηρούν και ενημερώνουν λογιστικά βιβλία στα οποία καθιστούν εμφανή τον προορισμό και τη χρήση των προϊόντων, ιδίως ενόψει εξακριβώσεως της αντιστοιχίας των ποσοτήτων που έχουν αγορασθεί και που έχουν μεταποιηθεί.
Άρθρο 5
Το κρέας που πωλείται βάσει του κανονισμού αυτού πρέπει να μεταποιηθεί σε προϊόντα που περιέχουν βόειο και χοίρειο κρέας. Επιπλέον, πρέπει να προσκομιστούν αποδείξεις, στην αρμόδια αρχή του κράτους μέλους όπου πραγματοποιείται η μεταποίηση που να βεβαιώνουν ότι η σύνθεση του σχετικού μεταποιημένου προϊόντος έχει μεταβληθεί σε σχέση με τη σύνθεσή του πριν από την ημερομηνία της σύμβασης πώλησης, με αποτέλεσμα τη μείωση της ποσότητας του χοιρείου κρέατος τουλάχιστον κατά 10 % και αντίστοιχη αύξηση της ποσότητας του βοείου κρέατος, ώστε η αύξηση της ποσότητας του βοείου κρέατος που χρησιμοποιείται να είναι τουλάχιστον ισοδύναμη με τη μείωση της ποσότητας του χοιρείου κρέατος που χρησιμοποιείται.
Άρθρο 6
Τα κράτη μέλη θεσπίζουν σύστημα φυσικού ελέγχου και ελέγχου των εγγράφων για να εξασφαλιστεί ότι όλα τα κρέατα μεταποιούνται στα προϊόντα που καθορίζονται στο άρθρο 5.
Το σύστημα πρέπει να περιλαμβάνει φυσικούς ελέγχους της ποσότητας και της ποιότητας του προϊόντος κατά την έναρξη, κατά τη διάρκεια και μετά το τέλος της μεταποίησης. Προς το σκοπό αυτό, οι μεταποιητές πρέπει, οποιαδήποτε στιγμή να είναι σε θέση να αποδείξουν την ταυτότητα και τη χρήση του κρέατος που έχει αγορασθεί μέσω των κατάλληλων μητρώων παραγωγής.
Κατά τη διάρκεια του τεχνικού ελέγχου της μεθόδου παραγωγής από την αρμόδια αρχή στο βαθμό που είναι απαραίτητο πρέπει να ληφθούν υπόψη οι απώλειες υγρών και ξακρισμάτων κρέατος.
Άρθρο 7
1. Το ποσό της εγγύησης που προβλέπεται στο άρθρο 15 παράγραφος 1 του κανονισμού (ΕΟΚ) αριθ. 2173/79 καθορίζεται σε 12 Ecu ανά 100 χιλιόγραμμα.
2. Το ποσό της εγγύησης που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 2182/77 είναι:
- η διαφορά σε Ecu μεταξύ της προσφερόμενης τιμής ανά τόνο και 1 700 Ecu για τα εμπρόσθια τεταρτημόρια με κόκαλα,
- η διαφορά σε Ecu μεταξύ της προσφερόμενης τιμής ανά τόνο και 2 400 Ecu για το βόειο κρέας χωρίς κόκαλα.
Άρθρο 8
Κατά παρέκκλιση από το άρθρο 9 του κανονισμού (ΕΟΚ) αριθ. 2182/77, επιπλέον των ενδείξεων που αναφέρονται στον κανονισμό (ΕΟΚ) αριθ. 3002/92:
- η θέση 104 των αντίτυπων ελέγχου Τ5 πρέπει να περιλαμβάνει ένα ή περισσότερα από τα ακόλουθα στοιχεία:
- Para transformaciσn [Reglamentos (CEE) n° 2182/77 y (CE) n° 1570/97]
- Til forarbejdning (forordning (EΨF) nr. 2182/77 og (EF) nr. 1570/97)
- Zur Verarbeitung bestimmt (Verordnungen (EWG) Nr. 2182/77 und (EG) Nr. 1570/97)
- Για μεταποίηση [κανονισμοί (ΕΟΚ) αριθ. 2182/77 και (ΕΚ) αριθ. 1570/97]
- For processing (Regulations (EEC) No 2182/77 and (EC) No 1570/97)
- Destinιs ΰ la transformation [rθglement (CEE) n° 2182/77 et (CE) n° 1570/97]
- Destinate alla trasformazione [regolamenti (CEE) n. 2182/77 e (CE) n. 1570/97]
- Bestemd om te worden verwerkt (Verordeningen (EEG) nr. 2182/77 en (EG) nr. 1570/97)
- Para transformaηγo [Regulamentos (CEE) nΊ 2182/77 e (CE) nΊ 1570/97]
- Jalostettavaksi (Asetukset (ETY) N:o 2182/77 ja (EY) N:o 1570/97)
- Fφr bearbetning (Fφrordningarna (EEG) nr 2182/77 och (EG) nr 1570/97),
- η θέση 106 των αντίτυπων ελέγχου Τ5 πρέπει να περιλαμβάνει την ημερομηνία της σύναψης της σύμβασης πώλησης.
Άρθρο 9
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Αυγούστου 1997.

Labels: 3
17
15